La Safor Valldigna va destacar a la Festa de les LLetres Fallers 2021 - Diari Serpis\n– La Falla Cambro de Tavernes de la Valldigna triomfa a la Festa de les Lletres Falleres 2021 amb 4 premis\n– La Falla Sant Nicolas Mosquit de Gandia va rebre el premi Ortifus\n– La falla Plaça de Jesús de València aconsegueix també dos guardons en la desena edició dels premis, celebrada a la Sala La Cotonera d’Alzira\nEl passat 1 d’octubre va tindre lloc a la Sala La Cotonera d’Alzira l’entrega dels premis de les lletres Falleres 2021, una edició en la qual es complien deu anys ininterromputs de treball per tal de visibilitzar la tasca de les comissions falleres per la cultura festiva a través de la publicació dels llibrets i del contingut d’aquests.\nLa Falla Plaça Jesús de València va aconseguir, per la seua part, dos premis que la van convertir en l’altra protagonista de la vetlada. D’una banda aconseguiren el Premi Soler i Godes al millor article publicat en un llibret de falla amb “Quan l’ànima roman erma”, de Juanjo Medina; i d’altra banda el premi Mocador al millor assaig en un llibret de falla de la Comunitat Valenciana amb el treball “El senyor Regino Mas versus Julio Esplà”, de Manuel Sanchis Ambrós.\nA més a més, el premi Climent Mata al millor disseny i maquetació en un llibret de falla va ser per a la falla La Vila de Sagunt, el premi Murta al millor microrelat per a la falla La Via de Tavernes de la Valldigna amb el relat “Les reunions online” de Beatriz Palomares, i el premi Bernat i Baldoví al millor sainet va recaure en “Farmàcia de guàrdia” de Miquel Fernández Ruiz per a la falla Plaça de l’Ajuntament de Sueca. Per últim, la piulada guanyadora dels #plf21 va ser la de Miquel Platero, fent esment a un mes de febrer absent de presses per tal d’entregar els llibrets a la Conselleria de Cultura.\nArticle anteriorLa vil·la romana de la Sort de Ròtova acull ‘A taula amb els romans’\nArticle següentEl Rèquiem en re menor K.626 de Mozart ompli de gom a gom el Teatre Serrano


Alimentació de la mare durant l'alletament - Nutresalut\nDurant la lactància la mare necessita molta energia per produïr la llet, encara més que en l’embaràs, les necessitats energètiques augmenten unes 500 Kcal/dia, també les necessitats de proteïna, vitamina A, totes les vitamines hidrosolubles, el calci, per això és molt important seguir una dieta equilibrada i saludable.\nLa pasta, l’arròs i el pa han d’estar presents en cada àpat. Malgrat la gana que es sol tenir mentre dura la lactància cal procurar no abusar de dolços, pastissos i xocolata. En cas de restrenyiment és millor prendre els cereals integrals.\nMenjant fruita 3 cops al dia i 2 plats de verdures o hortalises s’obtenen una bona quantitat de vitamines i minerals. Cada dia s’ha de menjar una fruita rica en vitamina C com taronja, mandarina, kiwi o un bol de fresons. Alternar les amanides amb les preparacions de verdura cuita i evitar espàrrecs o carxofes que poden donar mal gust a la llet materna.\nCal augmentar el consum de llet i derivats per obtenir una bona quantitat de calci.\nSi la mare no pren llet pot menjar fruits secs com les ametlles, peixos en conserva com les sardines i llavors de sèsam que s’han de triturar prèviament.\nS’ha d’augmentar el consum de carn, peix, ous i llegums perquè la mare necessita més quantitat de proteïna per fer la llet. Alternar la proteïna d’origen animal amb la d’origen vegetal, com les llegums i els fruits secs. És necessari que la mare prengui peix blau durant la lactància perquè a través de la llet passa els àcids grassos omega-3 al nadó, molt importants per la funció cognitiva i visual. Tot i així, per evitar l’aport de toxines ambientals que podrien arribar a la mare a través del peix blau, és millor escollir peixos petits com la sardina i el seitó.\nMenjar un grapat de fruits secs cada dia és una bona manera d’augmentar la ingesta d’energia i prendre greix de bona qualitat. També amb l’oli d’oliva, ric en àcid oleic, que farem servir tant per amanir com per cuinar.\nÉs normal que mentre la mare alleta tingui molta set, per això ha de beure molta aigua i també pot prendre llet, sucs de fruita, infusions o brou.\nS’ha de vigilar amb certes substàncies com l’alcohol, la cafeïna, la nicotina i molts medicaments que passen a la llet i poden ser tòxiques.\nSi estàs planejant el teu embaràs o acabes de ser mare i vols millorar la teva alimentació, truca’m! Et puc ajudar!


English workshops: un aprenentatge vivencial de la llengua anglesa\nInici » Actualitat » Notícies » English workshops: un aprenentatge vivencial de la llengua anglesa\nObertes les inscripcions per al 2n trimestre a partir del 15 de desembre\ndivendres, 18 desembre, 2020 - 10:30\nLa Carla i la Martina són germanes i les dues estan fent l'English Workshop Strategic challenges a l'Institut El Prat de Llobregat. Ens expliquen què han fet i com han viscut el taller durant aquest 1r trimestre:\n"Hem jugat a jocs de taula en anglès (monopoly, scrabble, dixit, etc), hem fet kahoots sobre vocabulari i gramàtica (sobre Halloween, etc) i embarbussaments en anglès (una miqueta difícils).Tot i que ara el taller és en línia, seguim aprenent molt. Hem millorat molt en anglès, tant en la comprensió com en l'escriptura (i en tot una mica). La meva germana i jo pensem que és una extraescolar molt educativa i pràctica, ja que s'aprèn d'una forma diferent, és una manera més interactiva a l'hora d'aprendre. Tenim dues professores, la Suzanne i la Hannah, que no parlen el castellà, això fa que intentem parlar sempre en anglès. Les dues són molt amables".\nAquests tallers en llengua anglesa basen l'ensenyament en un aprenentatge vivencial, un aprenentatge amb tots els sentits, vivint l'anglès des de l'acció i l'emoció. Les activitats que s'hi desenvolupen desperten l'interès i la motivació, potencien la creativitat i fomenten l'ensenyament entre l'alumnat, que adquireix autonomia en el seu propi procés d'aprenentatge.\nLes educadores, també auxiliars de conversa als centres educatius i culturals de la ciutat, hi juguen un paper molt important. Per un costat fan de nexe d'unió entre el que passa a l'aula d'anglès en horari escolar i el que passa a les seves sessions, integrant els continguts. Per un altre costat, treballen la connexió amb l'alumnat mitjançant l'escolta i l'adaptació dels tallers als seus interessos i inquietuds.\nLa Hannah és la persona que imparteix el taller Strategic challenges a l'Institut El Prat de Llobregat; també és l'auxiliar de conversa al mateix centre i a l'Institut Escola del Prat. Ens diu com són aquests espais:\n"It provides a safe and comfortable environment for students to feel confident practising their English by learning through games. It's a great way to get to know other students, make friends and build good relationships between teachers and students and most importantly having fun!" [Proporciona un ambient segur i còmode perquè l'alumnat pugui sentir-se segur practicant l'anglès que aprèn mitjançant el joc. És una bona manera de conèixer altres alumnes, fer amistats i construir bones relacions entre docents i alumnat, i sobretot divertint-se!].\nAquest curs 20-21 els tallers han anat adaptant el seu format a la situació del moment, alternant sessions presencials amb sessions telemàtiques o realitzant-se només en format telemàtic. Lluny de ser un impediment per al desenvolupament de les sessions, això ha suposat un acostament a la realitat digital de l'alumnat, motivant-lo i apoderant-lo en sentir-se còmode en un mitjà que domina.\nEls tallers van dirigits a tot l'alumnat de secundària del Prat. Hi participen els Instituts El Prat de Llobregat, Ribera Baixa, Salvador Dalí, Estany de la Ricarda i Baldiri Guilera i l'Institut Escola Pepa Colomer.\nCinema, Strategic challenges, Sports, Dance & music i Express yourself són els tallers per aquest segon trimestre. Podeu consultar aquí l'oferta i en la imatge a sota.\nLes inscripcions ja estan obertes i es poden fer des d'aquest enllaç.


DUESAIGÜES LA REVISTA: 01/02/11 - 01/03/11\nLLIBRE-FÒRUM: PA NEGRE\nEl proper dia 12 de març, a les 23 hores a la sala de l'Ateneu.\nTitol Original:Pa negre\nNúm edició: 16\nEnviat per DUESAIGUES LA REVISTA a 1:59\nLLibre-fórum "El món groc"\nLlibre amb grans dosis d'originalitat, innocència, sentit de d'humor.... o potser esnobisme, insubstancialitat i frivolitat? sobre tot també, “provocació”.\nProvocació perquè promet un debat encès, com el que vam tenir el dia del “llibre fòrum”, en la manera de fer i veure la vida.\nDonar a la vida el seu pes real de dramatisme o trobar sentit d'humor al drama per la supervivència ? Són dues maneres d'entendre les vivències dures, de viure-les.\nEm costa però, pensar que algú amb una experiència dramàtica com la que ha viscut l'Albert, en el període dels 14 als 24 anys de la seva vida, hagi fet d'ell una persona frívola e insubstancial. Val la pena llegir el llibre amb la innocència de la infància i entendre la seva manera de viure.\nL'Albert ens dona el seu punt de vista i sense voler ser un llibre d'autoajuda, ens proposa com aconseguir ser una mica més feliços, més lleugers d'equipatge. Fins i tot ens proposa com aconseguir veure la gent especial que ens envolta i que ens ajuda, puntualment o al llarg de la nostre vida, en moments que els necessitem. Ell els anomena els “grocs”. També els descriu d’una manera ben especial. Ells formen part del seu “Món groc”, són les seves grans troballes en el camí de la vida. Assegura que n'hi ha 23 per cadascú i ens proposa com descobrir-los. Ens endinsa en el món dels sentiments. Fa que mirem al nostre voltant buscant aquella gent especial que alguna cosa ens ha ensenyat per millorar.\nAmb frases intenses com: “lluitar amb el càncer et fa rumiar molt i aprendre grans lliçons”; “fins que no el fas part de la teva vida difícilment pots acceptar el que tens”; “em va fer saber qui sóc, com és la get que tinc al meu voltant, els meus límits i perdre la por a la mort”; “em va regalar pactes inoblidables d'amistat, els companys d'habitació”; “creu en els somnis i es faran realitat”; “creure i crear”; “respecte la persona en que t'has convertit”; “escoltat enfadat i veuràs com d'absurd n'ets”; “no arribis mai al punt del no-retorn”, etc.\nAmb frases infantils o irreflexives com: “hibernar 20 minuts, com teràpia diària necessària” “tancar els ulls per saber si estimes a qui tens al costat” “caminar per riure” “no existeix el dolor” “ajunta els llavis, bufa i les coses es fan reals” o la proposta de “fer-se palles”.\nAconsegueix que en acabar el llibre o et quedi un somriure als llavis, vulguis conèixe'l d'immediat i parlar amb ell, o pensis que tot ha estat un absurd.\nEnviat per DUESAIGUES LA REVISTA a 10:28


Mor una jove en llençar-se a les vies del metro de la plaça d'Espanya de Barcelona\nLa jove morta en ser atropellada avui per un comboi del Metro de Barcelona s'ha llençat a la via després de discutir acaloradament amb un amic, que podria ser el seu xicot, segons han explicat fonts de la Policia Nacional que investiga els fets.\nLa policia investiga les circumstàncies de la mort a Barcelona d'una noia que, segons fonts de la Policia Nacional, s'ha llençat a les vies del metro. El succés ha passat a un quart de set d'aquest matí a l'estació de la plaça d'Espanya, a la línia 1 del metro, després que la víctima s'ha discutit fortament amb un amic, D.M.H., de 24 anys, per causes que es desconeixen. Quan el comboi ha entrat a l'estació, la noia, també de 24 anys, ha saltat a l'andana. El comboi l'ha atropellat i la noia ha mort a l'acte a causa de les ferides gravíssimes que ha sofert. Quan han arribat els serveis sanitaris, la noia ja era morta, i els bombers només n'han pogut rescatar el cadàver. El jove està sent interrogat per la policia per aclarir les circumstàncies de la mort de la noia. De moment, es desconeix si altres persones, a més a més del possible xicot de la morta, han presenciat la discussió entre ells i els fets posteriors.


L'app "Amb tu, un Prat millor" rep un premi a la innovació Noticias\nL'aplicació mòbil del departament municipal de Manteniment i Serveis Urbans, "Amb tu, un Prat millor", ha rebut el premi a la innovació de la revista Facility MS. Aquest reconeixement es fa per tractar-se d'una iniciativa desenvolupada per una administració al servei de la ciutadania.\nAquesta app és una eina que facilita la participació ciutadana per millorar el manteniment dels espais públics i del mobiliari urbà de la ciutat. A través d'aquesta aplicació es pot informar de qualsevol incidència de manera immediata. Les notificacions que fa la persona usuària s'introdueixen directament al sistema i es crea automàticament una ordre de treball per solucionar el problema.\nCercant la paraula "Prat" es pot trobar l'aplicació de Manteniment i Serveis "Amb tu, un Prat millor", disponible per als sistemes Android i Ios.


La guerra civil va fracturar la relació dels Esteve amb Manresa - Regió7 :: El Diari de la Catalunya Central\nLa guerra civil va fracturar la relació dels Esteve amb Manresa\nj. m.manresa 23.06.2012 | 11:31\nAntoni Esteve i Subirana arxiu particular\nAntoni Esteve i Cruella\nNascut a Barcelona. És doctor en Farmàcia. Ha tingut diverses responsabilitats al grup fins que el 2005 va assumir la presidència\nNascut a la Muralla del Carme, el 1897 va reinaugurar i modernitzar la farmàcia. Casat amb Joaquima Subirana, van tenir un fill: Antoni\nEl 1929 es fa càrrec de la farmàcia i fa una aposta per la recerca científica que comença al laboratori de la botiga. El 1936 funda Laboratoris Esteve\nNascut a Manresa, va succeir al seu pare a la presidència del grup, on va iniciar l'expansió internacional de la firma\nTomàs Esteve i Pla\nVa morir als 52 anys sense descendència. El fill del seu germà Antoni, Josep Esteve i Seguí, es fa càrrec de la farmàcia\nTomàs Esteve i Florensa\nPrimer fill del matrimoni Esteve-Florensa, va ser qui va fundar l'actual farmàcia de la Plana de l'Om, que encara continua activa\nTomàs Esteve i Gabanyach\nNascut a Urús, la Cerdanya, el 1787 es va fer càrrec de la farmàcia de l'hospital de Sant Andreu. Es va casar amb Maria Rosa Florensa, filla de l'apotecari de Puigcerdà\nLa Guerra Civil Espanyola va segar la relació dels Esteve amb Manresa. Antoni Esteve Subirana, a més a més d'un reconegut científic, era un activista cultural compromès amb el Govern republicà i catalanista. Va haver d'exiliar-se a França durant un any i mig, i en aquest període va treballar en uns laboratoris. Quan va tornar, va ser sotmès a un judici a Barcelona que va acabar amb una multa.\nAntoni Esteve Subirana va escriure que durant l'any i mig que va ser a França la seva família va ser "constament molestada amb tota mena d'atacs per moltes de les noves autoritats instaurades a Manresa". Aquest va ser un dels motius pels quals, el 1942, va decidir traslladar-se a Barcelona. Laboratoris Esteve es va ubicar al barri d'Horta-Guinardó, al mateix lloc on ara hi ha la central del grup. Esteve Subirana es va centrar gairebé exclusivament en el seu treball científic, sense oblidar, però, el seu compromís amb la cultura catalana.\nAquesta inquietud cultural també va ser present en la vida del seu pare, Josep Esteve Seguí, un important personatge de la Manresa de final del XIX i principi del XX. Va néixer en una casa de la Muralla del Carme de Manresa i es va fer càrrec de la farmàcia el 1897.\nLa rebotiga de la farmàcia es va convertir aviat en un punt de trobada de la intel·lectualitat manresana. Va ser un dels fundadors del Centre Excursionista de la Comarca del Bages i també va participar en la creació d'entitats que encara ara perduren, com l'Orfeó Manresà i l'Esbart Manresà.\nL'ara president honorífic del grup, Josep Esteve i Soler, va recordar el seu avi al discurs d'ingrés a l'Acadèmia de Medicina dient que "la fundació del laboratori farmacèutic el 1929 no hauria estat possible sense aquesta continuïtat familiar". "Com tampoc sense la transmissió de les inquietuds científiques del meu avi, que fomentaren decisivament la curiositat intel·lectual, el compromís polític i l'afany d'estudi del seu fill, Antoni".\n«El nostre objectiu és que la gent tingui una millor qualitat de vida en el dia a dia»


Aldes Hus Oberwolfach Alemanya - Ofertes d'hotels amb els MILLORS DESCOMPTES EN LÍNIA\nKurzenbach 5, Oberwolfach, Oberwolfach, Alemanya, 77709 - Veure al mapa\nPer als viatgers què vulguin captar les imatges i els sons de Oberwolfach, Aldes Hus és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAldes Hus també ofereix moltes instal.lacions per enriquir la seva estada a Oberwolfach. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Aldes Hus.


Vaga Educació 16-M: Si Cambray no seu a negociar, la lluita continua! - La Intersindical\n15 de març de 2022 Intersindical-CSC Acció Sindical, Portada 0\nDesprés d’una jornada de vaga històrica, amb un seguiment majoritari i milers de manifestants arreu de Catalunya, el conseller d’educació Josep González-Cambray segueix enrocat en la mateixa posició i sense cap mena d’intenció de seure a negociar amb els representants dels treballadors de l’educació.\nSabem que el sacrifici col·lectiu que estem assumint és molt alt, tant pels treballadors que fem seguiment de la vaga, com pel conjunt de la comunitat educativa, especialment les famílies i els estudiants. Però, alhora, també sabem que cal persistir en la nostra lluita, si volem aconseguir que el Departament se segui a negociar.\nPer això, la Intersindical Educació fem una crida al conjunt de la comunitat educativa a seguir sortint al carrer a mobilitzar-se. Demà dimecres 16 de març nova jornada de vaga unitària, nova jornada de lluita. Tenim molt per guanyar, el futur de l’educació catalana és a les nostres mans!\nNegociació real, ara!\nL’educació, en català!\nManifestacions Educació demà dimecres 16 de març:\n11.30h Manifestació de l’Estació de Sants (Plaça dels Països Catalans) fins al Saló de l’Ensenyament (Pl Espanya) – CONVOCATÒRIA INTERSINDICAL: 11H A PÇ PAÏSOS CATALANS\n11:30h Concentració als SSTT Enssenyament\n11:00h Manifestació de Rambla Nova – Plaça Imperial Tarraco\n11:00h Plaça Pompeu Fabra\n18:00h Manifestació Plaça Víctor Siurana (davant de Rectorat) fins a la font de Plaça Catalunya\n11.00h Manifestació SSTT Catalunya Central. Carretera de Vic, 175


Qualcomm anuncia el mòdem X55 per a millors telèfons 5G, però no fins al 2020: 2007es.com - Mòbil\nQualcomm anuncia el mòdem X55 per a millors telèfons 5G, però no fins al 2020\nTots esperem que els primers telèfons comercials 5G d’aquest any funcionin amb el mòdem d’ones mil·limètriques Qualcomm X50. Aquest va ser l’últim i més gran de Qualcomm fins ara: heus aquí el mòdem X55 5G. És més ràpid i capaç que el X50, però no el veureu en cap mòbil fins al 2020. Això és una mica molest per a tots aquests telèfons 5G de primera generació, que presentaran nombrosos desavantatges al llançament.\nQualcomm diu que el X55 suportarà velocitats de dades de fins a 7 Gbps. Genial, mai no veureu velocitats tan altes en una xarxa de proveïdors reals, però és millor que hi hagi un nombre més gran. L’avantatge real del X55 és que integra LTE i 5G en un sol xip amb suport per a moltes més freqüències.\nActualment, construir un telèfon 5G requereix dos mòdems. Hi ha un mòdem LTE integrat amb el sistema Snapdragon on-a-chip (SoC) com el 855i, a continuació, un mòdem 5G separat enllaçat mitjançant una interconnexió amb el SoC. El segon mòdem fa que el dispositiu sigui més gran i amb menys eficiència energètica, però no hi haurà manera d’evitar-ho en els telèfons 5G de primera generació.\nA més de manejar tant LTE com 5G, el X55 amplia el rang de freqüències del 5G. Les primeres xarxes 5G funcionaran amb freqüències molt altes en desenes de gigahertz, conegudes com a ona mil·limètrica. No obstant això, alguns operadors com T-Mobile també tenen la intenció de llançar 5G en bandes inferiors a 6 GHz. Aquestes bandes no tenen tanta amplada de banda, però es propaguen millor entre els obstacles. El X50 no admet aquestes freqüències, però el X55 sí. Aquest mòdem també afectarà algunes bandes d’ones mil·limètriques més que els transportistes europeus pretenen utilitzar.\nCom a part d’aquest anunci, Qualcomm també va revelar un nou disseny d’antena. El QTM525 és més prim que les antenes existents, que haurien de permetre telèfons 5G de fins a 8 mm. Com que els senyals d’ones mil·limètriques no passaran per les mans, els telèfons 5G necessitaran diversos d’aquests mòduls situats al voltant de la perifèria. Depèn del mòdem canviar entre ells per obtenir el millor senyal.\nEl mòdem X55 probablement arribarà integrat amb el Snapdragon SoC de nova generació de Qualcomm el 2020. Per tant, estem almenys a un any de veure telèfons preparats per al consumidor. Per què fins i tot llançar el X50? Perquè els transportistes realment vol vendre telèfons exclusius 5G tan aviat com les seves xarxes siguin capaces. Establir un domini en aquest ecosistema mòbil emergent donarà els seus fruits quan els telèfons 5G siguin realment bons.\namazon usb tipus c\nprograma de reemplaçament d'iPhone 6 plus


Comença la instal·lació de la nova gespa artificial dels camps de futbol de Parc Central – RiberaTV\nEls camps de futbol de Parc Central comptaran després de les vacances amb una nova gespa artificial d’última generació. L’Ajuntament de Torrent ha iniciat aquesta setmana la substitució de l’actual gespa dels dos camps de futbol 11, una superfície aproximada de 16.000 metres quadrats. La renovació forma part de la llista d’Inversions Financerament Sostenibles (IFS), obres i millores que són possibles gràcies al superàvit de 4,6 milions d’euros amb els quals es va tancar l’exercici de 2017.\nLa nova gespa complirà els valors de qualitat, és fibra monofilamento resistent als raigs UVA, alta resistència a les temperatures i variacions climatològiques. La durada de l’execució de l’obra, amb un pressupost d’al voltant de 485.000 €, s’estima en dos mesos. Els treballs s’executaran en dues fases diferenciades, que abastaran primer la meitat de la superfície, que abasta un camp de futbol-11, i posteriorment el següent camp, amb la finalitat que l’activitat esportiva pot continuar de forma ininterrompudament. El color de les línies serà blanc en futbol 11 i groc en futbol 7. L’actuació consisteix concretament en la reposició de materials i elements obsolets i en la reparació d’una superfície de joc, de manera que no s’alterarà cap element estructural.\nEntre les últimes accions realitzades al llarg de tres anys s’ha creat i dissenyat una nova sala de fitness, on s’ha renovat part de l’equipament amb noves màquines cardiovasculars i noves bicicletes de cicle indoor amb connectivitat i alta gamma.\nComença la instal·lació de la nova gespa artificial dels camps de futbol de Parc Central added by Ribera Televisió on 14 Juny, 2019


L'amo va poder recollir l'animal i els professionals li van instar a xipar-lo i donar-lo d'alta\nper Redacció dilluns, 25 de març 2019 - 14:10h\nGràcies a l'avís d'un ciutadà, trobem un poni extraviat a #Juneda, a les #Garrigues. Localitzem el propietari, que recull l'animal. Li fem requeriment que cal xipar-lo i donar-lo d'alta. pic.twitter.com/1sCX3FZdzM\nEls Agents Rurals van trobar diumenge, gràcies a l'avís d'un ciutadà, un poni extraviat a Juneda, a la comarca lleidatana de les Garrigues. Segons han informat a través de les xarxes socials, els Agents Rurals van poder trobar al propietari de l'animal. En aquest sentit, l'home va poder recollir l'animal i els professionals li van instar a xipar-lo i donar-lo d'alta.\nEl passat mes de maig del 2018, els Agents Rurals van col·laborar en la captura i custòdia d'un cavall escapat prop de la C-26, a Algerri, després de l'avís d'un particular. Segons van informar els Agents a través de les seves xarxes socials en el seu moment, es va aixecar una acta d'inspecció de benestar d'èquids al propietari i se'l va instar a xipar i regularitzar la seva tinença davant el Departament d'Agricultura. Tanmateix, se li va sol·licitar la millora de la seva alimentació, tancament i aixopluc. Tal com van explicar els Agents Rurals, l'animal, d'una avançada edat, estava «molt prim» i, per tant, es farà un seguiment per part d'un veterinari.\nApareix un ruc caminant sol pel Passeig de Ronda de Lleida\nEl passat mes de juny, un ruc es va endinsar pel centre de Lleida procedent de l'N-II causant expectació entre els ciutadans que van veure com l'animal caminava tranquil·lament entre els cotxes. El ruc va entrar a Lleida pel Passeig de Ronda i, finalment, va ser un ciutadà qui va poder detenir l'animal. Segons va informar la Guàrdia Urbana a LleidaDiari.cat, els agents van poder localitzar al propietari que es va fer càrrec de l'animal. Tot i la curiositat ciutadana, la Urbana assegurà que no es va registrar cap incident.\nTambé et pot interessar: Els Agents Rurals troben en poques hores 3 voltors electrocutats a la Noguera\nACTUALITZACIÓ: Diversos ferits en l'incendi d'un pis a Lleida


La Paeria peatonalitza el carrer Ensenyança de Lleida\nper Redacció - Fotografia: Ajuntament de Lleida 06/09/2012 00:00h\nLa Paeria peatonalitza el carrer Ensenyança de Lleida| Redacció - Fotografia: Ajuntament de Lleida\nAmb l’objectiu de pacificar el trànsit del voltant del centre escolar i potenciar el transport públic i els desplaçaments a peu, es prioritza el carrer Ensenyança, per als vianants i bicicletes, en el qual no es permetrà la circulació del trànsit rodat, excepte per a l’estacionament de bicicletes i motos. També, s’instal·laran bancs i aparcabicis en aquest espai.\nD’altra banda, s’habilitaran noves zones de càrrega i descàrrega als carrers Pallars i Bisbe Galindo, a més de noves places d’estacionament de rotació en aquest últim carrer, que canvia el sentit circulatori. També, s’habilita un espai al carrer Bonaire per facilitar l’encotxament a l’entrada i sortida dels escolars.\nL’habilitació del nou carril bus a Prat de la Riba, que es durà a terme a mitjans de setembre, és una mesura inclosa com a millora del transport públic en el Pla de Mobilitat Urbana i el Pacte Social per la Ciutadania. A més, s’instal·laran 2 semàfors de preferència per al transport públic en aquest nou tram de carril bus, que permetran estalviar temps en el recorregut per a les 7 línies que passen per aquest tram, com ja s’ha fet l’avinguda Madrid, per exemple.\n'Activa't al Casal!' programa 10 tallers per a dones\nEl centre de dia municipal per a gent gran de Magraners, a ple servei


Félix Gouin - Viquipèdia, l'enciclopèdia lliure\n4 octubre 1884\n25 octubre 1977 (93 anys)\n26 gener 1946 – 24 juny 1946\n← Charles de Gaulle – Georges Bidault →\nMayor of Istres (en)\nFélix Gouin (Puegpin, Boques del Roine, 4 d'octubre del 1884 - Niça, 25 d'octubre del 1977) fou un polític socialista francès, cap del govern provisional el 1946. El 1940 va ser un dels pocs que va votar en contra de concedir plens poders al mariscal Henri Philippe Pétain. El 1942 defensà en el judici de Riom Léon Blum i reconstituí el Partit Socialista francès. Va succeir Charles de Gaulle com a cap del govern provisional francès el 1946. Després fou succeït per Georges Bidault.\nHavia estat alcalde d'Istres del 1923 al 1958, diputat per Ais de Provença del 1924 al 1940 i per les Boques del Roine del 1946 al 1958, any en què es retirà de la política. Fou distingit amb la Gran Creu de la Legió d'Honor.\nObtingut de «https://ca.wikipedia.org/w/index.php?title=Félix_Gouin&oldid=23433690»\nLa pàgina va ser modificada per darrera vegada el 4 maig 2020 a les 20:39.


Paco Gas: «Desenvoluparem un Pla d’accions que fomente la reactivació ocupacional, econòmica i comercial de Roquetes» | Aguaita.cat\nPaco Gas: «Desenvoluparem un Pla d’accions que fomente la reactivació ocupacional, econòmica i comercial de Roquetes»\nL'alcalde de Roquetes passa balanç al 2020 i parla del dia a dia de la gestió municipal en els últims mesos\nper Redacció , Roquetes, 30 de novembre de 2020 a les 15:34 |\nPaco Gas, al seu despatx de l'Ajuntament, el passat divendres. | Sílvia Altadill\nA mesura que arriba el tancament d'un 2020 més complicat del que ningú podia preveure, els Ajuntaments passen balanç i preparen el pressupost d'un 2021 amb l'esperança que la situació permeta tirar endavant les inversions oportunes quan arribarà la meitat ja de la legislatura. També és el moment de passar els primerç balanços i sopesar les vicissituds del dia a dia de la gestió municipal. N'hem volgut parlar amb l'alcalde de Roquetes, Paco Gas, qui al seu torn ha volgut donar rèplica a les crítiques de manca de capacitat de diàleg i d'informació per part d'algun partit de l'oposició.\nHa passat ja un any i quatre mesos d'esta nova legislatura, quina valoració en fa?\nMolt positiva. Primer, per l’excel·lent integració de les noves regidores i regidor a l'equip de Govern. Segon, pel compliment del programa que des d'Esquerra Republicana a Roquetes havíem elaborat per a dur a terme durant els quatre anys de legislatura i que, en bona part, ja s'està implementant. I tercer, per la possibilitat de fer més inversions de les previstes donada la bona gestió econòmica realitzada, la qual cosa ha comportat uns importants superàvits en els anys 2018 i 2019.\nEstos últims dies hem pogut sentir algun grup polític de la oposició queixar-se que no tenen prou informació i que vostès no són prou dialogants. Què contesta a estes crítiques?\nÉs la retòrica normal en aquells que només estan a l'espera del treball de l'equip de Govern per criticar-lo. Com no poden criticar les propostes perquè són reivindicacions de la pròpia ciutadania, recollides al programa que des d'ERC a Roquetes vam presentar i que des del Govern municipal duem a terme, han de buscar com a excusa que no els ho comuniquem o que donem poques explicacions. I això no és cert, mentixen.\nI tant. Primer. Tot allò que es duu al Ple, ja siga per donar-ne compte o per aprovar, ha d'haver estat parlat, debatut i aprovat per les comissions informatives respectives, convocades amb dos dies hàbils d'antelació i amb la documentació elaborada pels tècnics corresponents. I en el cas d'urgència, i abans d'iniciar la Comissió o Plenari, s'ha d'aprovar la urgència per la majoria dels membres presents. Per tant, la informació la tenen i la possibilitat de debat està garantit. I no cal dir que sempre poden, abans o després de les comissions i una setmana abans que es duga a terme el Ple, consultar el que vulguen amb els tècnics municipals o equip de Govern. Un altra qüestió és si ho fan o no, i generalment no ho fan. I aquí ve l'altre dilema, el de fer propostes elaborades o simplement anar dient algo ocurrent en aquell moment. Quan un grup vol fer una proposta alternativa a la del Govern, i així ho fèiem des d'ERC quan estàvem a l'oposició, cal elaborar-la i no improvisar-la. Per exemple: ara que començarem a discutir els pressupostos pel 2021, tothom pot presentar propostes però sempre tenint en compte que allò que es proposa fer, cal que estiga mínimament valorat, i més a més, dir quines aplicacions pressupostàries s'haurien de rebaixar per a donar cabuda a la seua proposta. No es pot fer una proposta que incremente despeses sense haver-ne reduït, prèviament, un altra. I això és el que no agrada fer.\nInformen a tots els components del plenari de les obres que executen o tenen previstes?\nSí, és així, i sobre això podem apuntar un altre exemple del que comentavem. El dimarts 17 de novembre en el Ple extraordinari vam aprovar una modificació pressupostària per dur a terme una inversió de 740.000€ (només amb el suport d'ERC i Cs) per tal de realitzar diferents obres durant el 2021: Millora del Servei d'enllumenat Públic amb la substitució de punts de VSAP per punts de llum LED amb una inversió total de 563.179,80, dels quals 125.584,87 estan finançats pel PUOSC i la resta (437.594,93€) dels Fons Financerament Sostenibles fruit del superàvit de l'Ajuntament a l'any 2019, així com la millora del parc infantil i la zona verda de l'Hort de Cruells amb 100.00€, més 187.076,21€ per a pavimentació de camins, més a més, dels més de 600.000€ que s'han invertit enguany.\nLa sorpresa la vaig tindre dos dies després quan el PSC publica un escrit on s’hi exposen diferents justificacions per argumentar la seua abstenció a unes inversions tant importants per a Roquetes i el seu malestar perquè el Sr. alcalde havia agraït el vot positiu del representant de Cs.\nQuines queixes li arriben més i com les rebatria?\nDiuen que donem poques explicacions o que la informació que van rebre a la Comissió informativa va ser molt escassa però resulta que ja el 17 de setembre del 2019 (feia un any) en Comissió informativa d'Obres Públiques se'ls havia plantejat la sol·licitud al PUOSC d'esta subvenció; el 21 de juliol d'aquest any en Comissió d'Urbanisme vam donar compte de la resolució del PUOSC; i el passat 20 d'octubre la regidora d'Urbanisme va explicar la inversió que finalment suposaven cadascuna de les obres proposades. Això és donar poques explicacions?\nO quan pregunten quins criteris s'utilitzen per prioritzar uns camins i no uns altres..., desprès d'estar una hora debatent-ho amb els tècnics municipals i membres de tots els grups polítics a la Comissió d’Obres Públiques i Serveis del 20-10-2020, encara no fa un mes. Que no escoltaven?\nO demanen més planificació i més transparència..., quan el 95% de les propostes presentades des del Govern municipal, formen part del pressupost anual i per tant amb dotació pressupostària, que s’elaboren a un any vista, amb el debat corresponent previ a la seva aprovació en Ple i amb la publicació final al DOGC. Que no tenen memòria?\nO que ...anem a salto de mata ... quan resulta que totes les propostes i projectes redactats i elaborats pels tècnics municipals, passen mesos i mesos de tràmits administratius -i per tant de domini públic- fins que es poden executar. Què no coneixen la legislació i els tràmits administratius?.\nCrec sincerament, que estes queixes no es corresponen amb la transparència absoluta de l'actual govern municipal.\nHa apuntat algunes inversions per a l’any vinent. Tot i la situació actual, preveuen un 2021 molt potent pel que fa inversions?\nSi, però no només per les inversions i obres previstes que són moltes. També per seguir mantenint el suport a tot el teixit associatiu del nostre municipi; per consolidar, a l'àrea de Qualitat de Vida, l’increment econòmic realitzat en la despesa social a causa del Covid-19; per dur a terme l’increment salarial a totes les treballadores i treballadors de l’ajuntament que, des del Govern de l’Estat, se’ns autoritze; per continuar amb el manteniment i millora de tots els serveis que des de l’Ajuntament es presten a la nostra ciutadania, i per desenvolupar un Pla d’accions que fomente la reactivació ocupacional, econòmica i comercial al municipi de Roquetes amb una inversió inicial de 79.000€. Propostes que figuren perfectament detallades en el Pressupost-2021 i que esperem aprovar durant el mes de desembre per tal que Roquetes continue endavant.\nEntrevistes, Política, Roquetes, ERC, alcalde, Paco Gas


Inici > Raons per a cursar aquest grau\nSi t'interessa saber com s'elabora un cosmètic, el combustible per a un vehicle, un cartó de llet, o simplement tens curiositat per conéixer la manera en què funcionen els processos industrials, sense cap dubte el grau en Enginyeria Química està fet per a tu.\nL'Enginyeria Química ara per ara és una excel·lent ferramenta per a desenvolupar nous processos químics, introduir millores en els processos i instal·lacions industrials, proporcionar solucions a problemes relacionats amb la salut, l'alimentació, el medi ambient, i una infinitat de coses que en definitiva contribueixen al constant avanç de la societat. ¿Tens ganes de que el món progresse? L'ETSE-UV t'ofereix la possibilitat de contribuir a aquest progrés, oferint-te el seu grau en Enginyeria Química.\nEl nostre grau et proporcionarà una completa formació que et capacitarà per a dissenyar, analitzar, projectar, dirigir i fer funcionar els processos necessaris per a cobrir les necessitats tècniques en l'àmbit de l'Enginyeria Química. En les classes es fomenta l'adquisició de competències relacionades amb la iniciativa, l'aprenentatge autònom, el treball en equip i la creativitat, qüestions molt valorades actualment en el món laboral i que un Enginyer Químic, sense dubte, posseeix. A més, aquest títol habilita per a l'exercici de la professió regulada d'Enginyer Tècnic Industrial.\nSi t'has adonat que tens interès pels processos industrials i t'agraden els nous reptes, atrevix-te a cursar aquest grau i a convertir-te en l'Enginyer Químic que portes dins. Acceptes el desafiament?


Banyoles presenta el calendari d’esdeveniments esportius - Ajuntament de Banyoles\nBanyoles presenta el calendari d’esdeveniments esportius\nBanyoles presenta el calendari d’esdeveniments esportius La Copa del Món de Triatló o el Campionat d’Espanya de Rem són les principals competicions que acollirà la ciutat https://banyoles.cat/ajuntament/ajuntament/informacio-municipal/noticies/banyoles-presenta-el-calendari-d2019esdeveniments-esportius https://banyoles.cat/ajuntament/ajuntament/informacio-municipal/noticies/banyoles-presenta-el-calendari-d2019esdeveniments-esportius/@@download/image/foto.jpg\nLa Copa del Món de Triatló o el Campionat d’Espanya de Rem són les principals competicions que acollirà la ciutat\nL’Ajuntament de Banyoles ha presentat avui el calendari d’esdeveniments esportius per aquest any 2019. El calendari inclou més de 50 competicions esportives que se celebraran durant tot aquest any no només a Banyoles, sinó a nivell del Pla de l’Estany.\nEntre les principals competicions, destaca la Copa del Món de Triatló, que se celebrarà el 7 i 8 de setembre a Banyoles, el Campionat d’Espanya de Rem, que es farà el 6 i 7 de juliol, o el Campionat d’Espanya de Natació en Aigües Obertes que es tornarà a celebrar a Banyoles, el cap de setmana del 15 i 16 de juny.\nAquestes competicions oficials comparteixen calendari amb altres de caràcter més popular com la Travessia de l’Estany, que es farà el 15 de setembre, o la Marxa Popular Ciutat de Banyoles, prevista pel 24 de setembre.\nEl regidor d’Esports de l’Ajuntament de Banyoles, Jordi Congost, ha destacat que “estem parlant d’un calendari molt complet que aglutina tant proves de caràcter social com proves de caràcter més competitiu ja sigui a nivell nacional, estatal i internacional i que donen un segell de qualitat a la ciutat”. Jordi Congost ha remarcat que “en el calendari prioritzem esports pels quals tenim el segell com a destinació turística esportiva com són el rem, el piragüisme, la natació, la triatló i la BTT”.\nPer promocionar el calendari d’esdeveniments esportius, l’Ajuntament de Banyoles ha organitzat un concurs a Instagram. Sota el lema ‘Viu l’esport a Banyoles’, el concurs, que se celebrarà durant tot l’any, vol fer visibles les principals competicions i proves esportives que s’organitzen a Banyoles i podran participar-hi totes aquelles persones que publiquin a les xarxes socials fotografies d’aquestes competicions.


Résidence Paese Serenu Portivechju França - Ofertes d'hotels amb els MILLORS DESCOMPTES EN LÍNIA\nAvenue du General de Boissoudy, Portivechju Centre, Portivechju, França, 20137 - Veure al mapa\nMés informació sobre Résidence Paese Serenu\nTant si es tracta d'un viatge de plaer com si és de negocis, Paese Serenu és una elecció d'allotjament magnífica quan visiten Porto-Vecchio. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Els visitants d'aquest hotel, poden gaudir d'anar a les atraccions més importants de la ciutat: Bastion de France.\nAmb una oferta de serveis hotelers superior i ampla gama d'entreteniment, Paese Serenu és compromet a que la seva estada sigui el més còmoda possible. Les carecterístiques més important de l'hotel inclouen Wi-Fi gratuït en totes les habitacions, recepció 24 hores, instal.lacions per a minusvàl.lids, aparcament de cotxes, habitació familiar.\nL'ambient de Paese Serenu es reflexa en cada habitació. aire condicionat, calefacció, balcó/terrassa, aparell de televisió LCD/pantalla de plasma, cuina americana són només algunes de les comoditats a la vostra disposició. L'hotel ofereix meravelloses instal.lacions d'oci com platja privada, piscina exterior, buceig, parc infantil, pistes de tennis que faran de la vostra estada una experiència inoblidable. Paese Serenu és la vostra destinació si buscau allotjament de qualitat a Porto-Vecchio.


Josep Lluís Jori | Bel Advocats\nJOSEP LLUIS JORI\nLlicenciat en Dret per la Universitat de Barcelona (Universitat de Barcelona) en 1976. Membre del Il·lustri Col·legi d’Advocats de Barcelona (Col·legi d’Advocats de Barcelona) i Magistrat actualment en llicència voluntària.\nEls seus trenta anys d’experiència en aspectes legals li han permès estar a càrrec de diferents llocs dins de l’àrea judicial durant vint anys. Avui dia i des dels últims deu anys, ha exercit lliurement com a advocat. Part de la seva experiència laboral abans de la creació de Bel Advocats va ser en la signatura d’advocats Uría Menéndez i Jiménez de Parga Advocats.\nDes del començament de la seva carrera professional s’ha dedicat al dret privat i al dret penal.\nTambé ha estat professor de Dret civil a la Universitat de Barcelona i professor de Dret mercantil a la Universitat Pompeu Fabra. A més, també ha impartit classes de legislació processal en l’Acadèmia de Policia de Catalunya. Actualment, només es dedica a exercir la professió jurídica.\nA més d’això, també ha escrit articles per a diverses revistes jurídiques. Alguns dels seus articles i publicacions són: “Sancions en el Codi Penal de 1995” (“Els penis en el Codi Penal de 1995”), “Protecció legal per a nens” (“La protecció jurídica dels menors”); i la “Responsabilitat en la Llei Concursal” no publicada.


Mena: "El Govern català ha de buscar un acord amb el Govern central que retorni la seguretat sanitària i jurídica al país" - Tercera Información -Tercera Información\nRedacción • Catalunya • 13/07/2020\nEl portaveu de Catalunya en Comú ofereix col·laboració i reclama que “el Govern faci de Govern” per acabar amb la incertesa que es viu a Lleida.\nEl portaveu de Catalunya en Comú, Joan Mena, ha demanat “un acord entre el Govern de la Generalitat i el Govern de l’Estat que retorni la seguretat jurídica i sanitària a Catalunya”, en referència a la gestió dels rebrots de Covid-19 que s’estan produint en diferents punts de Catalunya. Mena ha assenyalat que “el deure del govern enmig d’aquesta pandèmia inèdita és d’aportar certeses a la ciutadania i no més caos que és el que estem veient. A dia d’avui, desgraciadament, la única certesa que tenim els catalanes i les catalanes sobre el rebrot del Segrià és la falta de rastrejadors i d’equips de personal sanitari”.\nEl també diputat al Congrés ha explicat que recuperar la certesa passa per dues qüestions: “el Govern de la Generalitat ha d’arribar a un acord amb el Govern de l’Estat per retornar la seguretat sanitària i jurídica al país. I ha de concretar un pla i fer-li arribar a la resta d’administracions i al conjunt de la ciutadania. Que la Generalitat no tingui problemes en demanar ajuda a la resta d’administracions. Cal col.laboració”. El també diputat al Congrés, a més, ha insistit que “nosaltres ens posem a disposició del Govern per sortir d’aquesta nova emergència sanitària. Avui més que mai, no hi ha excuses: cal que el Govern faci de Govern”.\nMena ha recordat que avui “la ciutadania de les províncies confinades de Lleida s’han despertat amb una incertesa política i jurídica inaguantable davant d’una pandèmia inèdita com la que vivim”. “La decisió del jutjat d’instrucció i les improvisacions del Govern de Torra i ERC amb la mirada posada en campanya electoral ens han situat avui en el pic d’inseguretat d’aquesta crisi”, ha etzibat.\nCatalunya té grans professionals i experts que poden fer front a aquesta crisi, i “són ells els que han de guiar les decisions sobre la pandèmia”, ha insistit el portaveu. “La situació està més descontrolada que en cap altre territori i això només pot ser per decisions polítiques. És per això demanem entre el Govern de la Generalitat i el Govern de l’Estat que retorni la seguretat jurídica i sanitària a Catalunya”.


La Paeria reitera a les entitats socials que no permetrà cap tall de subministrament bàsic a llars vulnerables La República\nACN Lleida.-El govern de l’Ajuntament de Lleida s’ha compromès aquesta tarda en una reunió amb els representants de l’Aliança contra la Pobresa Energètica i la Plataforma d’Afectats per la Hipoteca […]\nACN Lleida.-El govern de l’Ajuntament de Lleida s’ha compromès aquesta tarda en una reunió amb els representants de l’Aliança contra la Pobresa Energètica i la Plataforma d’Afectats per la Hipoteca (PAH) a no permetre cap tall de subministrament de serveis bàsics a famílies vulnerables de la ciutat. Durant la trobada, els regidors de les diferents grups municipals han traslladat als representants de les entitats el seu posicionament davant de la situació generada pel requeriment presentat per l’empresa Endesa per tallar la llum a milers de famílies vulnerables a partir de l’1 d’octubre, i que ha motivat la presentació d’una moció al ple municipal d’aquest divendres en suport a la llei 24/2015.\nLa moció, presentada conjuntament pels grups d’ERC, JxCat, Comú, PSC i PP, exigeix la condonació del deute de les persones afectades amb les empreses subministradores des de l’aprovació de la llei. El text també preveu, en la línia dels acords de la cimera d’ajuntaments de Terrassa del 5 de setembre, que si es produeix algun tall a famílies vulnerables, s’emprendran sancions i accions jurídiques contra les companyies. Amb l’aprovació de la moció aquest divendres, la Paeria també instarà la Generalitat a prendre el lideratge polític en defensa dels drets energètics, per tal de fer complir la llei 24/2015 i regularitzar la situació, per donar tranquil·litat a tots els usuaris en dificultats per fer front a les factures. La reunió ha comptat amb la participació del tinent d’alcalde d’Habitatge i Transició Ecològica, Sergi Talamonte i dels regidors Ignasi Amor, Marta Gispert, Jaume Sellés, Cristina Morón, Ángeles Ribes, Maria Burrel, José Luis Osorio i Xavi Palau, en representació de tots els grups municipals.


Domingo de Monteverde - Viquipèdia, l'enciclopèdia lliure\n2 abril 1773\n15 setembre 1832 (59 anys)\nmariner, militar, polític\nAssentà plaça en el departament de Cadis el 1789, navegà en diferents vaixells d'aquell departament, i ascendit a alferes de fragata el 1793, s'incorporà a l'esquadra de Juan de Lángara, amb la qual sortí vers la Mediterrània, i amb la del almirall anglès Samuel Hood s'apoderà de Toló (Provença francesa). A les ordes del general Gravina concorri a diverses sortides de la plaça contra els exèrcits republicans, assistí a la defensa del fort de Màlaga intervenint en les operacions de reembarcament i evacuació, distingint-se en totes aquests actes pel seu coratge i bravura. En la defensa de Roses (Alt Empordà), va fer el servei a terra en el Castell de la Trinitat, fins a la rendició de la plaça i comandà la bombardera núm. 2. En acabar la guerra amb la Pau de Basilea fou ascendit a alferes de navili el 1796. Embarcant poc temps després en la fragata Paz i incorporat a l'esquadra de José de Córdoba, assistí al combat contra l'armada anglesa de l'almirall Jervis, després del qual fou destinat a la posta d'Algesires per comandar diversos canoners amb els que va anar comboiant transports fins al 1798 en que desembarcà.\nEl 1799 embarcà en el navili Bahama i serví en la esquadra de Mazarredo, i el 1800 es trobà a Ferrol en la defensa contra l'expedició anglesa. embarcà vers Amèrica en la fragata Sabina, i en aquells mars transbordà al bergantí Cartagenero i després al navili San Leandro, i amb el qual tornà a Espanya. el 1804 se li donà el comandament del canoner núm. 6, amb el qual va sostenir combats amb els diversos bucs anglesos que bloquejaven les costes espanyoles, i l'any següent embarcà en el navili San Ildefonso, que es va batre heroicament en la batalla i derrota de Trafalgar, a les ordes del general Gravina. Va caure ferit i va ser fet presoner, i en tornar a ser posat en llibertat i presentar-se de nou a Cadis, se’l nomenà ajudant de la companyia de guàrdia marines i se'l ascendí a tinent de navili.\nBatalla de Talavera en la qual es distingí Domingo de Monteverde\nEl 1808 es trobava en l'arsenal de la Carraca i lluità contra la esquadra francesa de l'almirall Rosily-Mesros fins que la van retre, després del qual passà a comandament dels batallons que s'estaven formant contra els invasors, i fou nomenat capità de caçadors del 2n. batalló del primer regiment de marina. Va fer les campanyes d'Extremadura, La Manxa i Andalusia, va combatre en la gran batalla de Talavera, pel que fou ascendit a capità de fragata i condecorat amb la creu de distinció d'aquella batalla, restà defensant contra els francesos els ponts del Tajo i caigué ferit en la batalla d'Ocaña, malgrat el qual aconseguí batre's en retirada amb l'exèrcit fins a les gorges de Sierra Morena i seguí les restes dels batallons fins l'illa gaditana, on es preparava la defensa. El 1810 embarcà en el navili San Lorenzo i navegà fins La Havana i Puerto Rico, d'on passà a Tierra Firme al front de 150 homes de marina, per a renovar en alguns episòdis les gestes dels primers conquistadors del Nou Món. Cremant-se la insurrecció a Veneçuela i constituït un Govern independent del d'Espanya, el Ceballos que es trobava en la província de Coro, va rebre notícies que alguns insurgents volien tornar a la obediència, i entre ells el caci indi Reyes Vargas que comanda 200 o 300 homes, Ceballos envià Monteverde amb una expedició de 200. Arribat aquest a Siquerique, ja trobà la població en poder de Reyes Vargas i va rebre d'aquest 200 fusellers i 100 fletxers, amb els quals i els que ell portava, no dubtà en donar un cop i es dirigí a Caracas, defensada per 700 homes, entre els quals hi havia 300 veterans. Donà l'atac el 23 de març i arrabassà amb les seves tropes els rebels, que fugiren abandonant set peces d'artilleria i molts pertrets. Després d'aquesta acció, que produí sorpresa, els enemics començaren a maquinar la manera de copar i destruir la petita columna de Monteverde, i encara el mateix Ceballos va témer que la executessin, doncs en conjunt disposaven de 5.000 homes, més un cos de 2.500 protegit per 32 vaixells, que remuntaven l'Orinocoi es dirigia a la capital de la Guaiana. Monteverde que coneixia la critica situació si assolien envoltar-lo, procura fortificar a Caracas, però no va sortir d'aquesta, encara que el brigadier Ceballos li ho havia ordenat, ja que no podia prestar-li auxili. L'afavorí un terratrèmol que posà gran paor en els ànims i la derrota que després d'això sofriren els rebels que atacaren als fidels guaianesos. Aprofitant-se de la predisposició general del país, Monteverde emprengué de nou la campanya sense esperar els reforços de Coro, i marxà a Barquisimeto, que ja trobà neta de rebels i on fou reforçat amb set canons i bon rebost de queviures i municions. D'allà marxà sobre Valencia, sense escoltar les indicacions de Ceballos que temia que l'exèrcit insurgent de Barinas, i després es posà en comunicació directa amb Miyares, capità general d'aquelles províncies que llavors es trobava a Puerto Rico. Dirigí llavors els seus moviments sobre Barinas, Tocuyo, Trujillo i principalment sobre San Carlos, portant una columna de 1.000 infants, 180 cavalls i diverses peces d'artilleria amb els corresponents pertrets. Trencà foc contra aquesta última ciutat amb tal violència que, ajudant-lo també l'esperit de deserció que hi havia en les hosts rebels, posà aquests en desordre i malbaratà el seu exèrcit, causant-li 200 morts, 127 ferits i 470 presoners, i apoderant-se de 500 fusells i de tota la cavalleria. En aquesta acció es passaren a l'exèrcit de Monteverde 67 valencians; immediatament es dirigí a Valencia, fent fugir el Govern que hi residia i que escapà a La Victòria.\nEl dia 3 de maig Monteverde es presentà a Valencia, ensems que les tropes rebels tornaven a defensar-la i sens a donar-los temps a fer-se forts, després d'haver fet una marxa ràpida i inesperada, els agafà desprevinguts i els derrotà completament en pocs moments, agafant-los un pedrer i 100 fusells. Però després de totes aquestes victòries es trobà a una grandiosa distància del quarter general i amb el perill de què el vinguessin a atacar 3.000 insurgents amb artilleria de gros calibre; i en aquesta ocasió demanà auxili a Ceballos, el qual, malgrat que ressentit, com a bon patriota, acudí amb 700 homes disposat a posar-se al front de l'exèrcit. Mentrestant, Monteverde havia rebut ordes reservades de Madrid per a conservar el comandament, i aquesta imprudència del Govern espanyol de constituir-lo en cap sense avís previ als que li eren superiors hagués pogut ocasionar seriosos disgusts, si el sentiment patriòtic no s'hagués imposat a tothom.\n1 La República es reforça\n2 Nova insurrecció\n3 Torna a la Península\nLa República es reforçaModifica\nLa Republicà veneçolana, davant les victòries, li posà enfront com a generalíssim del seu exèrcit a Francisco de Miranda, el qual anà a situar-se amb 4.000 homes a Guàcara, ddistant 4 llegües de Valencia. En el primer encontre de les avançades es passaren diversos insurgents a l'exèrcit de Monteverdei altres s'encarregaren de fer foc, pel qual, Miranda, recelós, es retirà al poble de Maracay, perdent prop de 400 homes que componien el batalló de Tuy i desertaren a Victòria. Amb tot, va rebre reforços i es fortificà en els punts de Cabrera i Gusica. Allà l'atacà Monteverde, obligant-lo a deixar les posicions i retirar-se 6 llegües de Victòria, on es va fer fort de nou i arribà a reunir 5.000 homes. Altra volta l'assalta Monteverde, però malgrat que en un principi el trobà desprevingut, la posició afavorí a Miranda, i els seus soldats, en una desesperada defensa refusaren a Monteverde, deixant-lo molt debilitat i amb grans pèrdues. Llavors la fortuna es retornà i es trobà en un destret el general espanyol, de la qual vingué a treure'l la revolta dels reialistes empresonats a Puerto Cabello, els quals s'apoderaren dels vaixells que fondejaven, després d'haver-se guanyat la guarnició del castell. Allà va córrer Monteverde i encara arribà a temps de batre les restes fugitives de l'exèrcit contrari que no va poder fugir per mar com el seu cap Simón Bolivar. En aquesta acció Monteverde va rebre tres ferides, però guarit d'aquestes i tenint la plaça de Puerto Cabello com a base d'operacions, va rebre la espontània submissió de les províncies de Cumaná i Barcelona.\nEl 1813 començà de nou la insurrecció, que fou en moltes batalles desastrosa per les armes espanyoles, i Monteverde seguí amb ardor la nova campanya. Interposats els rebels entre els exèrcits reialistes i la plaça de Puerto Cabello, Bolivar determinà apoderar-se d'aquesta per un cop de mà, i la assaltà amb el millor de les seves tropes, però Monteverde el refusà valerosament, causant-li 600 morts, que abandonà pels carrers i avingudes. Reforçat més tard el general espanyol amb el regiment de Granada vingut de la Península, determinà fer una sortida per a distreure l'enemic que combatia contra altres exèrcits d'espanyols, i en aquesta expedició tornà a executar gestes notables, sent ferit en la mandíbula inferior, que va perdre en gran part. Les seves malalties anaren augmentant i com que el partit espanyol li aconsellà que es retirés, entregà el comandament quasi dos anys després d'haver començat aquelles grans campanyes.\nTorna a la PenínsulaModifica\nTornà a la Península, i el 1817 ascendí a brigadier i se li concediren l'Orde d'Isabel la Catòlica i la Creu Llorejada de Sant Ferran. El 1823 se'l designà per a capità general de Puerto Rico, però no acceptà per causa de la seva salut; l'any següent ascendí a cap d'esquadra, i el 1825 se'l nomenà comandant principal dels terços navals de Llevant. En unir-se els cossos d'infanteria i artilleria de marina i denominar-les totes Brigada Reial de Marina, se'l posà al front com a general pel Govern, i al prendre possessió del seu càrrec organitzà el cos i es disposà acabar amb totes les dificultats que impedien la fusió, però el moviment revolucionari impedí la seva tasca i els oficials lliberals que temien la seva oposició l'empresonaren el 1831. Sufocada la rebel·lió, però residenciat pel Govern, malgrat que més tard es provà la seva innocència i se'l va absoldre, aquesta humiliació li causà gran depressió moral i morí l'any següent.\nEnciclopèdia Espasa Volum núm. 36, pàg. 327-29 (ISBN 84-239-4536-7)\nObtingut de «https://ca.wikipedia.org/w/index.php?title=Domingo_de_Monteverde&oldid=28070380»\nDarrera modificació: 21 ago 2021 a les 10:56


-tornem enrere, al 22 de juny-\nPrimer va ser comprar el vestit i les sabates, ara, a falta de 24 hores per “el gran dia” i tenint-ne 8 de feina per devant és: deixa preparat el vestit, les sabates, els complements (que amb feines i treballs has decidit), el xal, el “bolso” i les sandalias per la post-festa; controla el timeing per poder-te pintar les ungles i tingues present que demà a les 8.30 la perruquera t’espera…\nTot per anar de CASAMENT d’una companya de feina…\nCert és que és el dia més feliç dels contaryents, però per mi que prefereixo les xancletes i els pantalons amples és tot un repte.\nNo m’agraden els talons, les aglomeracions i menys que la resta dels coneguts estiguin més pendents del meu modelet que del de la núvia… però què hi farem…\nFaig públic, devant de posibles crítiques, que sí, jo em saltaré el protocol i en un casament de dia aniré amb vestit llarg. I què?¿!! em multaran?\nApa dons, anirem finiquitant el post, que venen moltes “emocions” i una servidora demà, en acabar tot el sarao, espera poder-se desenfundar el “súper vestit” i poder anar de REvetlla, que un 23 de juny és el que toca.\nEL REFLEX: "avui les paraules també es disfressen i per un sol dia tot es diferent"\nPostejat per Judith a 10:21 5 comentaris:\nTorno al blog després de setmanes d'absència amb la sensació que han passat massa dies i tinc masses idees bullint.\nPassen dies d'atrefeg, arriba el cap de setmana i prens consciència que allò que va fer girar les hores queda, ja, un any enrere i que, malgrat tot (i per bé de tots) res ha canviat tant, que simrius amb les mateixes coses que abans.\nPerò el pas dels dies també et fa veure el món diferent.\nA base caure i d'aixecar-se un aprèn que "l'avui per tu, demà per mi" es converteix en "avui ho fas per mi i demà, si puc i em ve de gust -i no m'haig de cansar- potser em plantejo donar-te un cop de mà o contestar-te aquella trucada que fa mesos tens com a pendent".\nI és que caminar és això: gauidir dels bons paissatges, aprofitar la pluja que tan empipa per remullar-nos i treure aquella pedra de la sabta que tan molesta però que a cop de camí hem après a col·locar-nos-la de tal forma que molesti menys...\nAvui m'agradaria dir-li a la cara a algú que vindran temps millors si és capaç de despenjar el telèfon o que si de l'egoisme en fa una bandera potser l'hauré de provar.\nI és que avui miro la imatge i m'entendreix però obro la porta de casa i... cal endurir-se.\nEL REFLEX: "seguirem somiant, seguirem lluitant"\nPostejat per Judith a 23:12 1 comentari:\n... al lloc on no havia estat capaç de posar els peus des del 15 de juliol passat, allà on el passat es fusiona amb el futur amb la única intenció de recordar moments viscuts (sols o en companyia).\nAvui he tornat a la Rovira i he tornat a reviure dinars de familia, dies de desconnexió amb els amics, estones d'introspecció (en algun racó de la casa o del prat) amb tan sols 2 minuts de tancar els ulls.\nAmanyegar en Dolent, "escoltar" l'àvia anunciant que ja només faltava jo a taula... realitat que es mescla amb records quan veus cara a cara el mas on, per més que algú es negui a creure-ho, vaig perdre (només una mica) la por a la soletat en sentir-me "perduda" enmig del silenci i la remor dels arbres.\nAsseure'm a terra i que els tres gats que hi vam deixar encara es recordin de tu (o com a mínim, ho facin veure) després de més d'un any és la representació real que poden passar anys, hores, massa coses... però per un algú encara som nosaltres.\nMalgrat la nostàlgia, estic convençuda d'una cosa: les parets d'aquella casa canviaran de propietaris mil vegades, però el temps no aconseguirà que oblidi que durant molts anys, aquelles 4 parets amaguen la història d'una familia; riures, discusions... el fer-nos grans de tots i cadascún dels que un dia, vam compartir-hi instants.\nEL REFLEX: "Cada paraula que sóna avui és per tu"\nPostejat per Judith a 19:55 2 comentaris:\nAvui reconec que...\n… m’agrda veure els del meu entorn disfrutar amb victòries personals i també compartides. Junts tenen millor gust.\n… que m’agrada entaular-me en un bon àpat fet a casa, sempre i quant, entre tots ho fem tot (cuinar, riure, beure, desmontar).\n… que puc ser egoista, però si me’n adono, és TAN fácil que me’n penedeixi…\n… que em queixo de les circumstàncies i entenc que els altres ho fàcin també, però discrepo d’aquells que ho fan quan tenen totes les comoditats al davant.\n… que puc intentar dur-me bé amb un interlocutor (desagradable), sempre que rebi un somriure o una allargada de mà.\n… que gaudeixo dels records del passat (massa i tot) però que anhelo reviure-ho en un futur, fins i tot, de millors.\n… que em capfico per comentaris negatius, que em fan ballar el cap, però, alhora, gaudeixo amb els positius.\n… que “regalo” mal humor si em toques el punt flac, però que el canvio per un somriure sincer si veig reciprocitat de moments.\n… que compto amb els dits d’una mà aquells en qui confiar a cegues, però sé que si ho faig, no em fallaran (espero).\n… que damunt d’un paper, veig les coses clares i que en aixecar-me a viure-ho, hauré suavitzat moviments.\n… que si avui penso “blanc” puc acabar pensant “negre” sempre que hi hagi una bona argumentació darrere, del contrari, inenta convèncer algú altre.\n… que sovint prefereixo mossegar-me la llengua a dir les coses massa clares ( i no sempre serveix)\n… que avui caic, però intentaré enfortir-me per no tornar-hi.\nTocava ser reflexiva... Fins la PROPERA\nEL REFLEX:" sigues sempre tu mateix, que no et falli mai la sort, domador de la paraula"\nPostejat per Judith a 21:57 2 comentaris:\nJa de tornada a casa i amb la rosa a l'estanteria reconec que aquest és d'aquells dies de l'any en què m'agrada sortir al carrer i submergir-me en la multitud que tan nerviosa em posa en certs moments.\nGirona, en dies com avui, es nota que té vida i que no és una ciutat "adormida". Dóna gust veure la Rambla plena de gent que divaga entre les paradetes de llibres, intentant apropar-s'hi i deixant-se endur pel corrent que t'obliga a avançar.\nDe sobte, algú conegut que desde la currua paral·lela et saluda però amb qui és impossible creuar una paraula perquè vas en sentit contrari, t'ensenya la rosa, tu li contestes amb el cap i continues el camí. Això només passa per Sant Jordi.\nLes roses no fan olor però i la il·lusió amb què són regalades i rebudes? Des de la parella a l'avi passant pel pare i/o els amics... un somriure que no es pot esborrar!\nDes d'aquestes línies... una rosa @-/--- i... bona lectura!\nEL REFLEX: "que no et falli mai la sort"\nPostejat per Judith a 0:27 2 comentaris:


Arxius de Pau Lladó - Pàgina 6 de 7 - Ràdio Palafrugell\nLa bicicleta segueix guanyant terreny a Palafrugell\nL’Ajuntament de Palafrugell ha senyalitzat i arranjat un nou espai per connectar les vies ciclistes amb el nucli de la població. Per aquest motiu, a la zona propera el cementiri municipal s’ha realitzat aquesta acció que també permet començar a crear una connectivitat amb la xarxa Pirinexus que ja creua el municipi. Així doncs, la […]\nEl carrer Ample de Palafrugell serà zona 30\nPassarà a ser una via compartida per turismes i bicicletes, amb prioritat per aquestes últimes. Divendres van començar els treballs de repintat d’aquesta Divendres 28 de febrer es van iniciar les tasques de repintat d el carrer Ample de Palafrugell que farà que aquesta via sigui zona 30. Així, serà una via en la que […]\nLa mobilitat a Palafrugell passa per l’Smart City\nEl Regidor de l’Ajuntament de Palafrugell, Pau Lladó, adelanta com seran els futurs projectes de mobilitat a la vil·la. L’Smart City donarà el tret de sortida amb la implantació d’aparcaments intel·ligents. Des de l’àrea de Mobilitat de l’Ajuntament de Palafrugell, s’està treballant perquè el municipi sigui un lloc el més social, segur i sostenible possible. […]\nPau Lladó, regidor de Protecció Civil de l’Ajuntament de Palafrugell destaca que Palafrugell es troba en alerta groga. S’aconsella no apropar-se en zones properes al mar ni en lloc on puguin caure objectes. Des de Protecció Civil de Palafrugell es fa una crida a la prudència pels possibles efectes que pot comportar la borrasca “Glòria”. […]


Setembre | 2008 | El Pati Descobert\nPublished Setembre 25, 2008\tindependència 3 Comments\nPerò deixem-nos de discursos coneguts i ja avorrits. El dret a l’\nautodeterminació ja està recollit a la Carta de les Nacions Unides del 1949, tan en el seu preàmbul com en l’article 1, on s’hi afirma que “Tots els pobles tenen dret a l’autodeterminació. En virtut d’aquest dret determinen lliurement el seu estatut polític i procuren també pel seu desenvolupament, econòmic, social i cultural.”. La definició de poble però queda totalment ambigua, de manera que es fa molt difícil determinar quins són els límits d’aquest dret. La cosa evidentment es complica més quan la gran majoria de constitucions d’Estats del món prohibeixen de manera explícita aquest dret per a les seves “regions”.\nEl cas probablement més conegut és el d’Etiòpia: el mateix preàmbul de la Constitució etíopa, “Nosaltres, les Nacions, Nacionalitats i Pobles d’Etiòpia (…) en el complet i lliure exercici del dret a l’autodeterminació”, és una manifesta declaració de la intenció dels ponents constituents de crear un estat fortament descentralitzat.\nNevis ja ha emprat en una ocasió aquest article 113 de la Constitució de la Federació per tal d’assolir la seva independència si bé els\nresultats no van arribar al 66,6% de la població. Si bé oficialment les motivacions que porten a Nevis a reclamar la independència descansen en la impossibilitat d’aplicar i cobrar lliurement els seus propis impostos, si tenim present que aquesta zona de les Antilles és una port habitual pels vaixells que van des d’Amèrica del Sud fins a Amèrica del Nord i Europa amb substàncies estupefaents, cal que posem en dubte els motius reals de per què una illa de tan sols 12.000 habitants i 93km2 (una tercera part de la comarca del Pla de l’Estany, per exemple) reclama la independència.\nPublished Setembre 21, 2008\tCatalunya , referèndum 4 Comments\nDesprés de llegir atentament els dos darrers estudis sobre un possible referèndum d’independència de Catalunya (CES i UOC) molts dubtes i preguntes ens vénen al cap. Ja vam dir al seu dia (Referèndum 2014) que predir un fenomen així és dificultós per vàries raons: 1) Una consulta d’aquest tipus és, avui, improbable. Així com les enquestes sobre processos electorals es basen en fets que es donen cada quatre anys, els fenòmens hipotètics es basen en desitjos i no en realitats factibles a curt termini. 2) Això no vol dir que el resultat sigui esbiaixat. Ni molt menys. Caldria comprovar-ho però el fet de preguntar sobre desitjos i intencions redueix el vot ocult i incentiva als enquestats a donar respostes més sinceres.\nPerò anem al dubte que ha sobrevolat el cap del meu cercle d’amistats més proper (perdó per l’endogàmia…). És possible que en cas de celebrar-se un referèndum d’independència un 20% o més d’electors decideixi abstenir-se? Qui es quedaria a casa en una consulta popular d’aquest tipus?\nCatalunya ha estat tradicionalment un dels territoris més abstencionistes. El següent gràfic recull l’abstenció dels diferents processos electorals en els tres tipus d’eleccions que se celebren (obvio les europees). L’abstenció s’ha situat en un màxim del 35,3% (any 2000, Congrés dels Diputats), 45,02% (Parlament de Catalunya, 1992) i 46,2% (municipals 2008).\nEvidentment unes eleccions no són el mateix que un referèndum. Tot i això, aquest gràfic ens permet dir dues coses: en primer lloc, que Catalunya té un greu problema d’abstenció; en segon, que la participació poques vegades ha fregat el 80% i, quan ho ha fet, ha sigut en les generals.\nAlgú dirà (amb raó) que no és el mateix un referèndum sobre temes qualssevol que un referèndum d’independència. Molt sovint el ciutadà prefereix delegar la responsabilitat social als encarregats d’atènyer-la, més que ser requerit directament per concloure el debat sobre què és allò que es considera més convenient.\nDe fet, seria interessant analitzar quin rostre pot tenir aquest abstencionista en un eventual referèndum de secessió: el desafecte políticament parlant? L’insatisfet? O simplement el responsable?\nParticipació popular en els referèndums d’independència celebrats. La línia blava indica la participació segons el CES i la vermella segons la UOC\nLa història no ens ofereix de moltes consultes populars d’independència per a poder comprar. Moltes d’elles són poc transparents i clares. No obstant això, la següent imatge recull els últims referèndums celebrats (tant si triomfaren com si no) i el percentatge de gent que va decidir votar.\n1) Si analitzem algun d’aquests exemples veiem que la presència de partits que demanen l’abstenció en processos d’independència no sembla tenir èxit. En la majoria de casos la seva proclama acostuma a incentivar els vots d’aquells que inicialment es quedarien a casa.\n2) Tot i que Catalunya és abstencionista (comparativament parlant) és difícil d’afirmar que l’abstencionista tradicional es quedaria a casa. Però, en compte! També és visionari assegurar que aniria a votar en massa.\n3) Afirmar que un referèndum d’independència de Catalunya tindria una abstenció d’un 20% de l’electorat no és descabellat. Segurament la participació tendiria a ser a l’alça però dependria de la naturalesa d’aquest abstencionista.\nPer tant, ja veieu que la incertesa és força alta. La participació tendiria a dependre del debat que s’establís, de les tensions electorals i, sobretot, de les perspectives que un resultat o altre oferís.\nNomés celebrant-se en trauríem l’entrellat. Però, ja sabeu, què fa més por del referèndum, la pregunta o la resposta?


La veu dels pecupins curs 2010-2011: de març 2011\nTemps al temps, na Carolina ha estat molt ràpida i ja ens ha escrit el poema sobre el pas del temps!\nUn poema preciós on queda clarament reflectida la nostra manera de viure, ens menjam el temps! Va bé per reflexionar i veure que també és necessari que ens aturem a observar aquesta vida que passa tan ràpidament...\nLa primavera va avançant, de puntetes i amb bona melodia. Les flors converteixen la natura en un tapís vegetal. Flors molt conegudes, regnes de la primavera, i altres que quasi s'amaguen a la nostra vista, tímides.\nPublicat per Antònia a 23:24 Cap comentari:\nPublicat per Antònia a 1:32 Cap comentari:\nPublicat per Antònia a 1:27 Cap comentari:\nPublicat per Antònia a 1:16 Cap comentari:\nPublicat per Antònia a 0:24 Cap comentari:\n1. Fes les activitats sobre els dos poemes que tens a les entrades anteriors.\nPublicat per Antònia a 3:13 Cap comentari:\nPublicat per Antònia a 3:07 Cap comentari:\nPublicat per Antònia a 2:51 Cap comentari:\nPublicat per Antònia a 0:10 Cap comentari:\nPublicat per Antònia a 3:19 Cap comentari:\nPublicat per Antònia a 0:56 Cap comentari:\nEl poema número catorze del projecte SOTA EL MATEIX ESTEL acaba de néixer. Pretén explicar el que sentim quan estem enamorats d'una persona que ha deixat d'estar-ho de nosaltres. Espero que us agradi! Poseu-hi títol!\nPublicat per Antònia a 0:25 Cap comentari:


L’amiant, pols i microfibres maleïdes (I) - Esquerra\nL’amiant, pols i microfibres maleïdes (I)\nEl dissabte 25 d’abril vaig assistir en representació d’ERC a l’acte en Homenatge als treballadors de Macosa-Alstom morts i malalts per l’amiant. Organitzat per un grup de jubilats d’aquestes empreses, es va celebrar en el petit auditori de la Torre de les Aigües del Besòs. Dins d’una diada molt especial i emotiva, un dels fets més rellevants va ser la inauguració d’una placa en homenatge a aquests treballadors.\nAl cap d’uns dies em vaig reunir amb una representació d’aquests jubilats (Josep Escrich, Joan Sánchez, Josep Calduch, Cristóbal Orozco i Antonio Heras), i em van explicar la tasca que estan realitzant de conscienciació i sensibilització col·lectiva per lluitar contra l’amiant i aconseguir la seva eradicació.\nPer situar-nos. L’amiant ha estat un material mineral extensament utilitzat durant el segle XX. Una de les seves característiques és el seu poder d’aïllament. Pel seu baix cost va ser molt aplicat en la indústria, sobretot en el sector de la construcció: el fibrociment, més conegut com a uralita. També es va utilitzar com aïllant en aparells d’ús quotidià com els electrodomèstics, i en els frens de cotxes i trens. L’exposició més forta a les seves partícules es va donar a partir dels anys seixanta i fins a la seva prohibició el 2002; tanmateix, les conseqüències per a la salut estem tot just començant a veure-les.\nUn producte cancerigen. Es consideren alteracions i malalties causades per la inhalació i ingestió de pols i fibres d’amiant: els mesoteliomes pleural i peritoneal, el carcinoma broncopulmonar, certes neoplàsies, els vessaments pleurals, l’obstrucció crònica al flux aeri i l’asbestosi (una fibrosi pulmonar que només pot ser provocada per l’amiant).\nTres grups d’afectats. 1- Aquells treballadors que per la seva activitat laboral van estar directament exposats en les empreses que ho manipulaven. 2- Persones que han conviscut amb un treballador (entorn). 3- Qualsevol persona per contacte ambiental, fonamentalment per residir en zones on actuaven empreses relacionades amb aquest material.\nAlgunes dades: a l’Estat espanyol no hi ha processos productius amb amiant des del 2002, però cal recordar que les malalties associades poden tenir una latència de vint, trenta o quaranta anys. En un informe de la Unió Europea de l’any 1999 s’estimava que en les tres primeres dècades d’aquest segle hi haurà mig milió de víctimes a Europa a causa de l’amiant, de les quals entre 40.000 i 55.000 serien a l’Estat espanyol. Probablement el cim més alt de casos es donarà al voltant del període 2025-2030.\nEn l’article del mes vinent exposaré les propostes i reivindicacions del col·lectiu d’afectats.\nVocal de la comissió sectorial Fòrum Sindical


Cicle Inicial Dr. Masmitjà: Curs 2015-2016\nEls Jocs Florals d'aquest any han estat un èxit. La imaginació, les paraules, els poemes, els versos... han omplert l'escola durant unes hores.\nAquesta setmana hem fet una activitat sobre l'alimentació. Uns fabricants de iogurt ens han explicat el procès de fabricació que tenen. També hem après les propietats nutritives del iogurt. Al final l'hem tastat, era boníssim !!!\nTot cicle inicial hem anat a passar el dia de Dijous Gras al Parc de la Draga de Banyoles.\nMolt a prop de la nostra escola tenim la nova Biblioteca de Girona. Un espai per llegir i fer volar la imaginació.\nCom cada any hem fet danses al pati i ens hem menjat les castanyes,\neren boníssimes !\n2n Curs 2015-2016\nCOLÒNIES CAN SANS DE FELLINES\nEls nens i nenes de 2n hem anat de colònies a Can Sans de Fellines Aula de Natura.\nHem fet moltes coses: anar al bosc, jocs, hem parat taula, hem fet un joc de nit...\nHem après moltes coses de la natura! Ens ho hem passat molt bé!\nINTERCANVI AMB P-3\nEls museus que hem fet d'en Bufalletres han quedat tan bé que hem pensat que els nens i nenes de P-3 els agradaria veure'ls. Hem anat a la seva classe i els hi hem explicat el conte. Ens ha agradat molt fer aquesta activitat, tots ens ho hem passat molt bé, els grans i els petits.\nLa nostra rosa ha quedat ben bonica! L'hem feta amb oueres reciclades, paper i pals de pinxo. Ens ha quedat preciosa!\nEn Bufalletres ha tornat per veure els nostres teatres. Ens han quedat molt bonics, li han agradat molt.\nBORLES DE LLANA\nEls nens i nenes de 2n fem borles de llana, ens ho hem passat molt bé !!!\nAquesta setmana als alumnes de segon ens ha visitat un contacontes, en Cesc Serrat. Gràcies a ell hem pogut gaudir d’un matí ple d’històries fantàstiques i moltes aventures. Mitjançant diferents personatges que treia d’unes misterioses maletes hem escoltat alguns contes populars. Durant la sessió hem rigut molt i hem sommiat plegats. El contacontes ens ha proposat imaginar-nos qui és “En Bufalletres”.També ens ha engrescat a que, juntament amb les nostres famílies, creem divertides caixes anomenades “El Museu del conte”.Més endavant tornarà perquè li ensenyem tota la feina realitzada.\nVITRALLER DE LA CATEDRAL\nFa molts anys uns artesans van decorar els finestrals de la nostra Catedral. Hem après coses del seu ofici i hem fet el nostre vitrall.\nEls nens i nenes de 2n hem treballat en Kandinsky. Ens hem inspirat amb l'obra "Quadrats amb cercles concèntrics".\nA través d'aquesta producció hem treballat diversos aspectes com el color i la geometria.\n1r Curs 2015-2016\nAra que el curs s'acaba i tots estem una mica cansats, ens ha vingut molt bé fer una activitat de ioga per relaxar-nos i trobar-nos a nosaltres mateixos. Repetirem l'experiència ja que ens ha agradat molt !\nPer acabar el curs hem fet una sortida a una casa de colònies. Hem passat un dia en contacte amb la natura.\nHem fet un taller al riu per buscar insectes, ben equipats amb lupes, caça papallones, safates, com autèntics exploradors i exploradores.\nA la granja hem alimentat els diferents animals i hem après coses molt interessants sobre la seva alimentació, la reproducció...\nEls nenes i nenes de 1r hem visitat el casc antic de Girona. Aquesta setmana la nostra ciutat és un jardí de flors, d'exposicions... Hem pujat pel carrer de la Força fins les escales de la Catedral i hem recorregut carrers i places de la nostra ciutat.\nEns hem parat especialment a la plaça del Mercadal on hi ha exposats els nostres treballs, després hem seguit cap al Carrer Nou per veure les aportacions de les altres escoles. Tot ha quedat molt bonic!\nTarda ben divertida a 1r amb tisores i cola!\nHem fet un collage amb paper de seda, desprès hem enganxat el nostre peix de colors en un fons marí.\nAvui han tornat en Subi i l'Anna, durant un mes hem llegit els contes que ens han deixat i hem treballat els personatges que hi sortien.\nEn aquesta sessió en Subi ens ha dibuixat un decorat i nosaltres hem dibuixat els personatges, amb els nostres dibuixos hem creat aquest mural preciós.\nNo hi pot haver un Sant Jordi sense Drac, per això nosaltres hem creat el nostre. Mireu que bé que ho hem fet!\nINTERCANVI MASMITJÀ-LA SALLE\nEls alumnes de primer hem fet un dibuix de Sant Jordi pels nois i noies de La Salle de 2n de Batxillerat, ells s'han pensat un poema per nosaltres. Plegats hem compartit una bonica jornada.\nAquest curs hem participat en la jornada de cooperació solidària. Desprès de veure el vídeo " Els camins més perillosos per anar a l'escola" ens hem adonat que no tots els nens i nenes del món ho tenen tan fàcil com nosaltres per arribar a les seves escoles. N'hem parlat una mica entre tots i hem dibuixat el nostre camí d'anar a l'escola.\nEstem aprenent el valor de les monedes. Tot jugant hem comptat euros i cèntims. Ho hem fet en equips, entre tots, havíem de triar les monedes que necessitàvem. Hem après que podíem trobar més d'una solució. Ha estat una manera divertida d'aprendre jugant i col·laborant entre tots.\nAvui, a les classes de 1r han vingut en Subi i l'Anna. L'Anna és la creadora de la Cisa, la mascota de les biblioteques de Girona, i en Subi és un il·lustrador. Mentre l'Anna explicava el conte, en Subi ens ha dibuixat els personatges. En sap tant de dibuixar que ens ha semblat que feia màgia!\nEns han deixat contes molt bonics per llegir!\nTornaran d'aquí unes setmanes, llavors nosaltres els ensenyarem els nostres dibuixos dels contes.\nTreballem l'hivern tot fent pintura.\nTreballem la família tot jugant i aprenent alhora.\nEL FIL DELS DESITJOS\nHem jugat a passar el fil. Cada vegada que passavem el fil havíem de pensar un desig bo per la persona a qui li hem passat.\nHem après algunes coses de la vida d'aquest artista i també hem conegut alguns dels seus quadres. Les obres que estem treballant es diuen "Començament del dia", "Dona davant el sol" i l'autoretrat.\nAvui hem tingut una visita molt especial, ha vingut la Dolo a visitar-nos. La Dolo és una gosseta molt maca. el seu cuidador ens ha explicat moltes coses interessants: com l'hem de cuidar, com podem ensenyar-li a fer coses...\nLa Dolo és molt intel·ligent, sap fer un munt de coses: la croqueta, sap seure, donar la pota...\nEns ha agradat molt conèixer-la!\nEls nens i nenes de 1r hem jugat amb el Bee-bot.\nTreballem la desena de manera manipulativa.\nSom artistes, hem dibuixat un paisatge nevat amb ceres blanques, després hi hem fet una aiguada blava. Ha quedat molt bonic.\nHem visitat el Teatre Municipal, unes monitores ens han explicat coses molt interessants i ens han fet descobrir espais del teatre que no coneixíem.\nLa millor manera de celebrar la tardor és visitar el bosc. A Centelles hem trepitjat fulles seques, hem sentit les olors del bosc i ens ha visitat un personatge molt especial... la Castanyera !


Alejandro Marqués, el '9' reforç golejador pel Juvenil del Barça - Futbol base català, diari digital del planter a Catalunya\nEt trobes aquí: Inici » Notícies i actualitat » Alejandro Marqués, el '9' reforç golejador pel Juvenil del Barça\nAlejandro Marqués, el '9' reforç golejador pel Juvenil del Barça\nL'espigat davanter, nascut a Caracas, ha destacat aquesta temporada al Jàbac Terrassa, on ha estat el seu referent ofensiu\nLa idea és que s'incorpori al Juvenil B, però la gran exigència del calendari podria fer que estigui a cavall amb el Juvenil A\nEl davanter veneçolà sempre ha tingut el gol entre cella i cella\nCarles Aguilar|@charlyplanter | 14 Juny, 2017\nBuscant sempre el camí de l'excel·lència, cosa que va amb l'escut i la samarreta, i és del tot innegociable, els tècnics del Barça tenen cada any tot un repte; el de millorar la temporada anterior. Els juvenils del Barça saben que sempre estan sota la lupa; i estan cada vegada més exposats a milers de comentaris, anàlisis i radiografies dels "satèl.lits" que segueixen el planter..... Uns anys han estat molt bons, uns altres no tant, i algun ha sigut decebedor, pel qual sempre s'espera i s'exigeix.... El de la temporada 16-17 es podria qualificar de bo, amb l'etiqueta de "necessita millorar". En aquest sentit, Pep Segura i el seu equip de treball estan tractant de tancar les plantilles, aprenent d'errors del passat, i fent-les més potents i competitives....\nPer al Juvenil B, que s'ha proclamat Campió de Lliga Nacional amb molta solvència, el club ha decidit incorporar un 9 que sempre ha marcat gols, procedent del Jàbac Terrassa, on ha estat màxim golejador. Parlem del jugador veneçolà, Alejandro Marqués. Criat al seu país d'origen, va arribar a Espanya la temporada 2013-14, en la que es va incorporar al RCD Espanyol, i des de fa 3 temporades ha defensat la samarreta del club presidit per Carles Mota. Si res no es torça, el jugador, representat per Màgic Díaz, vestirà de blaugrana, tot i tenir ofertes d'Alavès, Girona, València o Vila-real.\nSi bé en principi està previst que comenci al Juvenil B, no es descarta que pugui alternar els seus partits amb el Juvenil A, o que s'incorpori de forma definitiva durant la temporada, en gran part a causa de la gran exigència competitiva que haurà de suportar l'equip, i cada temporada va a més.... La d'Alejandro Marqués és la segona incorporació confirmada per al Juvenil B blaugrana, després de la ja coneguda, de Roberto Laurel, mig defensiu, amb molt bona sortida de pilota, procedent del Torre Levante, i que donarà consistència al mig del camp culer.\nMÉS INCORPORACIONS PEL PLANTER\nUn altre dels reforços que s'acaba de confirmar, tal i com ha avançat Sport, és el del porter del Levante, Pablo Cuñat, al que els tècnics portaven temps fent un seguiment. Finalment el jugador i la família s'han deixat seduir pel projecte de La Masia. La propera temporada jugarà al Cadet A blaugrana, i pujarà el grau de competència i qualitat amb Pol Tristán i Ramon Vila. Es tracta d'un porter amb gran físic (1'85), i molt bones condicions. Amb la seva incorporació s'espera construir un equip encara més sòlid i potent, tenint en compte que, a banda dels reforços procedents de la Damm, Gerard Gómez (central) i Andy Villar (davanter), Nico González y Pablo Moreno, repetiran en l'equip.... D'altra banda, el club intensifica les gestions per tancar també el fitxatge de l'extrem del Real Zaragoza, juvenil de primer any (2000), Luis Forcén, que ha tingut una gran evolució aquesta última temporada.\nEl central esquerrà, Jordi Casta reforça el Juvenil A\nFitxatge Barça B\nSantos Mingo, a punt d'incorporar-se al filial blaugrana\nEls pericos 'volen' tornar a lluitar pel títol a la DH Juvenil\nL'exblaugrana, Adrià Rojas, reforça la porteria del filial\nEl Barça, a prop de tancar el fitxatge de Trápaga, juvenil del Vila-real\nPÉRGOLAS MONTEN Lo mejor para vuestro jardín\nFinc As & Ro C/Girona, 28\n© 2020 futbolbasecatala.com. Tots els drets reservats.


LA FIRA D’ARTESANS TORNA A RIBES EL 3 D’OCTUBRE\nParadistes de diferents especialitats del municipi i els seus voltants participaran en la propera edició de la Fira d’Artesans de Ribes, que tindrà lloc aquest diumenge, 3 d’octubre, de 10h a 14h, al carrer del Carç. Entre d’altres, s’hi vendran productes de bijuteria, pintura, ceràmica i macramé. La Fira d’Artesans l’organitza l’entitat D.O. Ribes - Artesans de Ribes, amb el suport de l’Ajuntament de Sant Pere de Ribes.\nL’esdeveniment torna amb periodicitat mensual, amb la previsió de celebrar-se el primer diumenge de cada mes, com s’havia fet tradicionalment. La darrera vegada que els artesans es van aplegar junts a Ribes va ser el mes de juny passat, integrats en la Fira de l’Agromercat en què, a més, també hi havia punts de botigues al carrer, un punt d’informació turística, entitats institucionals supramunicipals, una mostra d’oficis artesans i el so de la pianola.\nD.O. Ribes - Artesans de Ribes és una associació dedicada a promoure els artesans i les artesanes de Sant Pere de Ribes i dels seus voltants. Les persones que s’atansen als mercats d’aquestes característiques contribueixen a dinamitzar el comerç i treball artesà de proximitat.


El 8% de les startups europees que han participat enguany a l’Innovation Forum de Singapur són catalanes. ACCIÓ - Agència per la Competitivitat de l'Empresa\nCupons ACCIÓ a la internacionalització\nServei d'exportació i expansió internacional\nCupons ACCIÓ a la innovació\nCupons ACCIÓ per combatre el canvi climàtic. Obre en una nova finestra.\nCupons ACCIÓ a la indústria 4.0\nCupons DIH4CAT de testatge de tecnologies digitals avançades. Obre en una nova finestra.\nINNOTEC: cofinancem el teu projecte innovador amb els Nuclis d’R+D\nDesenvolupadors de tecnologia TECNIO\nAssessorament en tecnologia i projectes d'R+D\nExponential Day #4\nEl 8% de les startups europees ...\nEl 8% de les startups europees que han participat enguany a l’Innovation Forum de Singapur són catalanes\n50 startups d’arreu d’Europa han fet un pitch virtual per buscar projectes de col·laboració amb algunes de les empreses més grans del país, com Singapore Airlines, els bancs DBS i UOB o les companyies telefòniques Singtel i StarHub.\nLes startups catalanes que han participat aquesta setmana a l’esdeveniment amb el suport d’ACCIÓ són Mediktor (salut), Flomics Biotech (salut), Natural Machines (alimentació) i Paymefy (Fintech).\nLes startups catalanes Mediktor (salut), Flomics Biotech (salut), Natural Machines (alimentació) i Paymefy (Fintech) han participat aquesta setmana al Singapore x Europe Innovation Partnership Forum, un dels esdeveniments més importants a la regió per a empreses emergents que tenen per objectiu obrir mercat al sud-est asiàtic. Així, les startups catalanes, que han comptat amb el suport de l'Oficina Exterior de Comerç i d’Inversions d’ACCIÓ a Singapur per participar-hi, representen el 8% de les 50 empreses emergents d’arreu d’Europa que han presentat els seus projectes en aquest fòrum.\nLes empreses han fet un pitch en format virtual per buscar acords de col·laboració amb algunes de les companyies més grans de Singapur. Per exemple, hi ha participat l’aerolínia Singapore Airlines; les entitats bancàries DBS Bank i United Overseas Bank; o les companyies telefòniques StarHub o Singtel, a través del seu propi fons de venture capital corporatiu, Singtel Innov8. A diferència d’altres esdeveniments per a startups, en aquest cas són aquestes companyies les que fan una preselecció de les empreses que fan el pitch i no els organitzadors de l’acte.\nSegons el director de l’Oficina Exterior de Comerç i d’Inversions d’ACCIÓ a Singapur, Jordi Maluquer, “les polítiques públiques de suport a l’emprenedoria, una potent xarxa d’acceleradores i incubadores locals i internacionals i el fet que Singapur és la porta d’entrada del mercat asiàtic converteixen l’ecosistema d’aquesta regió com el hub regional en l’àmbit de l’emprenedoria i les startups”. “Al país hi ha 3.600 startups tecnològiques, sobretot dels àmbits del digital consumer, l’enterprise tech, les fintech i les tecnologies vinculades a la salut i l’alimentació”, subratlla.\nLes 50 startups europees que hi ha participat són de sectors com les smart cities, la indústria 4.0, les fintech, la sostenibilitat, la salut digital, l’agritech o el comerç digital. L’esdeveniment està organitzat per l’agència pública Singapore Economic Development Board (EDB).\nLes empreses han fet un pitch en format virtual per buscar acords de col·laboració amb algunes de les companyies més grans de Singapur\nOficina Exterior a Singapur\nACCIÓ a l'Alt Penedès i el Garraf


"Ara del que es tracta és que jo me la jugui al 100%", l'entrevista a Artur Mas, en 15 frases\nEl president de la Generalitat demana ser correspost per part de les entitats sobiranistes per injectar un "plus d'il·lusió" al procés\n2 min. Barcelona 22/06/2015 23:02\n651x434 El president de la Generalitat, Artur Mas, en un moment de l'entrevista / JORDI BEDMAR El president de la Generalitat, Artur Mas, en un moment de l'entrevista / JORDI BEDMAR\nEl president de la Generalitat, Artur Mas, ha concedit una entrevista a TV3 en què ha repassat l'actualitat política, marcada per la crida feta a les entitats del sobiranisme civil per liderar una llista unitària el 27-S. Aquestes són les reflexions més destacades de Mas.\n1. "Vull ser el president que faci possible que la gent voti"\n2. "Ara del que es tracta és que jo me la jugui al 100%"\n3. "Estic perseguint la màxima unitat possible per un objectiu d'enorme envergadura que mai havíem pogut posar sobre la taula"\n4. "No sé si faig nosa a algú. Espero que no. No vull ser ni un impediment ni un obstacle"\n5. "No obligo ningú. Crec que puc demanar una reflexió a les entitats sobiranistes en la línia de la màxima unitat possible. Cap paraula meva ha d' enterbolir la decisió de les entitats"\n6. "Falta aquest plus d'il·lusió que ens asseguri que això agafa la gran empenta"\n7. "Aquestes eleccions només tenen sentit si són un plebiscit sobre la sobirania de Catalunya. Demano una mica d'ajuda i suport"\n8. "Es tracta que algú que quedi primer amb prou claredat i força com perquè, amb l'ajut dels altres, hi hagi un lideratge"\n9. "Dos terços [de forces sobiranistes al Parlament] seria seria un resultat decisiu"\n10. "Insistir amb la unitat dels partits no tindria cap sentit. ERC ja va posar com a condició que s'havia d'anar per separat. I si s'ha d'anar per separat, quin sentit tindria fer un Govern conjuntament abans de passar per les urnes?"\n11. "Arriba un moment en què puc pensar en què som els únics que volem que [les eleccions del 27-S] siguin plebiscitàries sobre la sobirania. Si ara ens despistem, em puc preguntar legítimament què estem fent"\n12. "Amb el cor a la mà, jo he de formar part de la solució, no del problema"\n13. "No vull ser el personatge que, egoistament, vol fer pivotar les coses a l'entorn seu. No estic per amagar-me ni per fugir. Estic per servir [...] Ho hauré intentat tot i estaré tranquil amb mi mateix"\n14. "Crec que encara puc influir a Convergència per fer veure que ha de tenir aquesta actitud supergenerosa"\n15. " Joana Ortega té les mateixes querelles que jo. Això no és còmode"


Compromís Social > Àrees > Igualtat de Gènere > Guies per fer docència amb perspectiva de gènere\nUdG Compromís socialÀreesIgualtat de GènereGuies per fer docència amb perspectiva de gènere\nMarc General de l'AQU per a la Incorporació de la perspectiva de gènere en la docència universitària\nDocument marc d'AQU Catalunya que estableix elements de diagnòstic i indicadors per facilitar la incorporació efectiva de la perspectiva de gènere en la docència en totes les àrees de coneixement.\nGuies per àmbits\n"Ciències de la Computació" per Paloma Moreda Pozo\nDL: CS 1050-2018\nObstacles de tipus socioeconòmic, absència de models femenins i presència de representacions socials estereotipades fan difícil incrementar la presència de les dones en l’ensenyament de la tecnologia i l’enginyeria.\nLa Guia per a una docència universitària amb perspectiva de gènere de Ciències de la Computació ofereix propostes, exemples de bones pràctiques, recursos docents i eines de consulta que permeten desmasculinitzar aquest àmbit i visibilitzar els models femenins per potenciar l’accés de les dones als estudis de grau.\n"Dret i Criminologia" per M. Concepción Torres Díaz\n"Educació i Pedagogia" per Montserrat Rifà Valls\nDe mestres, pedagogs i educadors socials és reconèixer i combatre les desigualtats.\n"Filologia i Lingüística" per Montserrat Ribas Bisba\nAutora: Montserrat Ribas Bisbal (Universitat Pompeu Fabra)\nDL: CS 1043-2018\nEn l’àmbit de la filologia i de la lingüística el gènere s’ha treballat gairebé únicament des d’una perspectiva gramatical, sense tenir en compte que les relacions entre el codi o sistema lingüístic i allò que el codi representa són arbitràries.\nLa Guia per a una docència universitària amb perspectiva de gènere de Filologia i Lingüística ofereix propostes, exemples de bones pràctiques, recursos docents i eines de consulta que permeten reflexionar i qüestionar regles i significats que ignoren, invisibilitzen o menystenen les dones.\n"Filosofia" per Sonia Reverter-Bañón\n"Física" per Encina Calvo Iglesias\nAutora: Encina Calvo Iglesias (Universidade de Santiago de Compostela)\nDL: CS 1044-2018\nA l’estat espanyol les dones són majoria entre l’alumnat universitari, però continuen sent una minoria en les carreres cientificotècniques.\nLa Guia per a una docència universitària amb perspectiva de gènere de Física ofereix propostes, exemples de bones pràctiques, recursos docents i eines de consulta per visibilitzar les científiques i eliminar la visió androcèntrica que predomina en la ciència i, en particular, en l’àmbit de la física.\n"Història" per Mónica Moreno Seco\nDL: CS 1033-2018\nLa falta d’incorporació de la perspectiva de gènere en la història ha suposat tradicionalment una mirada esbiaixada al passat, on l’interès historiogràfic s’ha centrat en les experiències masculines. Com a conseqüència, el relat convencional del passat és incomplet i poc ajustat a la realitat històrica.\nLa Guia per a una docència universitària amb perspectiva de gènere d’Història ofereix propostes, exemples de bones pràctiques, recursos docents i eines de consulta que permeten mirar al passat per conèixer el present de forma crítica i caminar cap a una societat més igualitària, pacífica i inclusiva en el futur.\n"Història de l’art" per M. Lluïsa Faxedas Brujats\n"Medicina" per M. Teresa Ruiz Cantero\nAutora: M. Teresa Ruiz Cantero (Universitat d’Alacant)\nDL: CS 1047-2018\nEn ciències de la salut, a pesar que els conceptes de sexe i gènere al·ludeixen a realitats diferents, amb freqüència es confonen. A més, algunes conseqüències dels biaixos de gènere en el coneixement mèdic, la gestió clínica i els serveis de salut responen a suposicions incorrectes.\nLa Guia per a una docència universitària amb perspectiva de gènere de Medicina ofereix propostes, exemples de bones pràctiques, recursos docents i eines de consulta que permeten incorporar un enfocament de gènere en els estudis universitaris en ciències de la salut i formar professionals en aquesta disciplina competents en matèria de gènere.\n"Psicologia" per Esperanza Bosch Fiol i Salud Mantero Heredia\n"Sociologia, Economia i Ciència Política" per Rosa M. Ortiz Monera i Anna M. Morero Beltrán\nLa Guia per a una docència universitària amb perspectiva de gènere de Sociologia, Economia i Ciència Política ofereix propostes, exemples de bones pràctiques, recursos docents i eines de consulta per contribuir a una major igualtat entre dones i homes en l’àmbit de la docència, la transferència de coneixement i la recerca.